ཞུ་གཏུག་འབྲི་མཁན་དེ་དག་གིས་ཁོ་ཚོར་ནང་པའི་བླ་མའམ་དགེ་རྒན་ཁག་གི་ལག་ནས་བཙན་དབང་འཁྲིག་སྤྱོད་ཀྱི་གནོད་འཚེ་ཕོག་པའི་མྱོང་ཚོར་ཡིག་ཆ་སྤྲད་མཁན་གྱི་གྲངས་མང་དུ་འགྲོ་བཞིན་ཡོད་ཀྱང་།ཁོ་ཚོས་༧གོང་ས་མཆོག་ལ་ཕུལ་རྒྱུའི་ཡིག་ཆ་དེ་དག་ནི་ཉུང་མཐར་བོད་པའི་བླ་མ་༥ཡི་ལག་ནས་གནོད་འཚེ་མྱངས་བའི་ཡིག་ཆ་ཡིན་པ་དང་།ཕྱིའི་རྒྱལ་ཁབ་༡༠ལས་མི་གྲངས་༡༢ཡོད་སྐོར་བརྗོད་ནས།༧གོང་ས་མཆོག་གིས་རྒྱུན་གཏན་ནས་བཙན་དབང་འཁྲིག་སྤྱོད་བྱེད་མཁན་ནང་པའི་བླ་མ་དང་དགེ་རྒན།དེ་བཞིན་བྱེད་ལས་དེ་རིགས་ལ་སྐྱོན་བརྗོད་གནང་གི་ཡོད་ཁར།བུད་མེད་ཀྱི་ཐོབ་ཐང་ཐད་ལ་ཡང་སེམས་ཁུར་ཆེན་པོ་གནང་གི་ཡོད་སྐོར་བྲིས་འདུག